**Obrazec: NAVODILA ZA IZPOLNJEVANJE VPISNEGA OBRAZCA ZA NOV TURNIR**

1. Pred začetkom vpisa turnirja **morate opraviti BREZPLAČNO REGISTRACIJO** in se potem z vašimi podatki **PRIJAVITI** na portal. Zatem lahko začnete z vnosom vašega turnirja. Registracija je potrebna samo prvič, nato se samo še prijavite z uporabnišiki imenom in geslomi.
2. **RDEČE OSENČENE rubrike so obvezne!** Morate jih izpolniti, drugače vas bo na to opomnil program, ko boste turnir želeli shraniti.
3. Poleg obveznih polj so pri skoraj vseh rubrikah na voljo **še polja za prosti vnos teksta – ta polja NISO obvezna**, lahko pa v njih podrobneje predstavite vaš turnir/prireditev.
4. Nekatera obvezna polja imajo **možnosti izbire iz padajočih menijev**. Pri teh izberete ustrezno možnost iz predlaganega seznama (tip turnirja, regija, vrsta žoge).
5. **IZBIRA KRAJA IGRANJA:**  
   Vpišete točno ime kraja, kjer organizirate turnir in preko googlovih predlogov izberite vaš kraj. **TO JE ZELO POMEMBNO – ČE NE BOSTE IZBRALI PRAVEGA KRAJA IZ SEZNAMA BO TURNIR NA ZEMLJEVIDU PRIKAZAN NA NAPAČNI LOKACIJI.**
6. **IZBIRA REGIJE**:  
   izbiro regije smo omejili na glavne slovenske regije (Osrednja Slovenija, Štajerska , Celjska, Pomurje, Dolenjska, Gorenjska, Južna in Severna Primorska).
7. **NAGRADNI SKLAD:**   
   omogočen je vpis treh različnih oblik nagrad  
   - fiksne denarne nagrade v evrih,   
   - denarne nagrade v % zbrane prijavnine,  
   - nagrade v obliki pokalov ali praktičnih nagrad.  
    **VEDNO je možen vpis SAMO ENE vrste nagradnega sklada**, ostali dve program samodejno zablokira.   
   Če se zmotite in vnesete podatke v napačno rubriko *(npr. % prijavnine v znesek za fiksne denarne nagrade v evrih)*, to enostavno pobrišete in program vam spet dovoli vnos v bilo katero polje pri nagradah.
   1. **FIKSNE DENARNE NAGRADE:**   
      v prvo polje vpišete skupni znesek nagrade in program vam bo pri pozicijah za najboljše ekipe avtomatsko prikazal oznako za evre »€«. Vi vpišete samo številko zneska, ki ga dobi ekipa za osvojeno mesto (brez znakov za €).   
      Možno je vpisati nagrade za prvih 8 ekip. Če nagrad ne podeljujete za več kot prve tri ekipe, pustite ostala polja prazna.  
      POMEMBNO – SKUPNI NAGRADNI SKLAD SE MORA UJEMATI S SEŠTEVKOM VSEH NAGRAD, KI JIH NAMENJATE ZA NAJ EKIPE!
   2. **PROCENT ZBRANE PRIJAVNINE** :  
      v drugo polje vpišete kolikšen procent prijavnine boste namenili za nagrado (npr 100%) in program vam bo pri pozicijah za najboljše ekipe avtomatsko prikazal napis » % prijavnine«. Vi vpišete procent, ki ga dobi ekipa za osvojeno mesto.
   3. **PRAKTIČNE NAGRADE**:  
       vpišete v tretje polje tekst – najbolje da vtipkate kar »Praktične nagrade« in potem vam bo pri pozicijah za najboljše ekipe omogočen vnos teksta samo v zadnje polje. Tja vpišete kaj ekipa dobi za osvojeno mesto (npr. Odojek, gajba piva ...)
   4. Obvezno je treba izpolniti tudi polje **ZA NAGRADE NAJBOLJŠIM POSAMEZNIKOM**.  
      Če teh nagrad ne podeljujete vpišite: »*Ni nagrad*.«
8. **KONTAKTNI PODATKI:**
   1. Obvezen je vnos vsaj enega kontakta (imena) in telefonske številke, lahko pa jih dodate do tri.
   2. Obvezen je vnos ene GSM številke. Vpišete lahko slovensko obliko GSM številke – v prvo rubriko (SLO GSM), ali pa mednarodno obliko, da ste dosegljivi tudi za klice iz tujine (npr. +386 (0)31 xxx xxx)
   3. V polje za vnos teksta pod kontaktnimi podatki lahko dodate še vaš email, FB profil, spletno stran ...

Ko zaključite z vnosom in kliknete »**Nadaljuj**« v naslednjem koraku lahko v predogledu turnirja preverite vpisane podatke in po potrebi popravite/dopolnite ali pa nadaljujeta na tretji korak, kjer turnir dokončno shranite in ga tako vpišete v našo bazo.

V uredništvu ga bomo v najkrajšem času pregledali in uredili za objavo, za informacije pa smo na voljo na **031 381 635** (Marko) ali na mail: info@turnirji.com

*Ekipa turnirji.com   
31.3.2017*